Γιάννης Καρούσος

Ο Γιάννης Καρούσος είναι Ελληνοκύπριος πολιτικός. Είναι Υπουργός Μεταφορών, Επικοινωνιών και Έργων της Κυβέρνησης Νίκου Αναστασιάδη 2018 ενώ για ένα μικρό χρονικό διάστημα χρημάτισε και  Υπουργός στο Υπουργείο Εργασίας και Κοινωνικών Ασφαλίσεων της Κύπρου. Διετέλεσε επίσης Δήμαρχος Αγίας Νάπας.

Βιογραφικά στοιχεία 
Ο Γιάννης Καρούσος γεννήθηκε στις 21 Νοεμβρίου 1979 στην Αγία Νάπα. Σπούδασε Διεθνή φιλοξενία και τουριστική διαχείριση στο Πανεπιστήμιο του Σάρρεϋ (1999-2002). Επιπλέον, απέκτησε μεταπτυχιακό τίτλο MBA από το γαλλικό ESSEC Business School και το Αμερικάνικο Πανεπιστήμιο Κορνέλ (2003-2005). Επιπρόσθετα, απέκτησε τον επαγγελματικό τίτλο Chartered Marketer του Chartered Institute of Marketing του Ηνωμένου Βασιλείου.

Προσωπική ζωή 
Είναι εθελοντής δότης μυελού των οστών. Το 2016 κατά τη διάρκεια των μεγάλων πυρκαγιών στην περιοχή της Σολέας, ηγήθηκε ομάδας εθελοντών από την Αγία Νάπα οι οποίοι μετέβηκαν στην περιοχή για να συνεισφέρουν στην κατάσβεση των πυρκαγιών.
Διετέλεσε επίσης μέλος του του Διοικητικού Συμβουλίου του κοινωφελούς Ιδρύματος «Δέσποινα», που στηρίζει παιδιά με παιδικό διαβήτη.

Πολιτική διαδρομή 
Στις Δημοτικές εκλογές του 2006 εκλέχθηκε δημοτικός σύμβουλος στον Δήμο Αγίας Νάπας. Επανεκλέχθηκε στις Δημοτικές εκλογές του 2011. Τον Ιανουάριο του 2013 απεβίωσε ο τότε δήμαρχος Αγίας Νάπας Αντώνης Τσόκκος. Σε επαναληπτικές εκλογές για την πλήρωση της θέσης του δημάρχου Αγίας Νάπας, ο Γιάννης Καρούσος εκλέγεται Δήμαρχος Αγίας Νάπας σε ηλικία 33 ετών. Επανεξελέγη στις Δημοτικές εκλογές του 2016με ποσοστό 64.89% των ψήφων

Στις 3 Δεκεμβρίου 2019 διορίστηκε Υπουργός Μεταφορών, Επικοινωνιών και Έργων (Υπουργείο Συγκοινωνιών και Έργων (Κύπρος) στην Κυβέρνηση Νίκου Αναστασιάδη 2018.

Στις 19 Μαΐου 2022 λόγω των προβλημάτων υγείας που αντιμετώπιζε η Υπουργός  Εργασίας και Κοινωνικών Ασφαλίσεων Ζέτα Αιμιλιανίδου, πέρασαν στο Καρούσο οι αρμοδιότητες του υπουργείου,

Στις 7 Ιουνίου 2022 μετά τον θάνατο της Ζέτας Αιμιλιανίδου  διορίστηκε  Υπουργός Εργασίας και Κοινωνικών Ασφαλίσεων. Στις 27 Ιουνίου παρέδωσε το υπουργείο στον Κυριάκο Κούσιο.

Δήμος Αγίας Νάπας 
Ο Γιάννης Καρούσος έγινε γνωστός  για τις τομές και αλλαγές που έφερε στην Αγία Νάπα σε θέματα τουρισμού, στην οικονομική διαχείριση του Δήμου αλλά και στην προσέλκυση μεγάλων επενδύσεων (Μαρίνα και Πανεπιστήμιο ) και κυβερνητικών έργων. θεωρείται  ότι πέτυχε να αλλάξει την εικόνα του Δήμου προς το καλύτερο και να νοικοκυρέψει τα οικονομικά του ενώ την ίδια στιγμή μείωσε και τις φορολογίες πετυχαίνοντας μια αύξηση των εσόδων του Δήμου από €11.053.655 το 2012 σε €19.230.204 το 2019 με αύξηση στα πλεονάσματα από €14.139 το 2012 σε €3.434.017 το 2019, ενώ ταυτόχρονα το χρέος του Δήμου μειώθηκε αισθητά από €6.576.317 το 2012 σε €2.399.465 το 2019 .Οι αναπτυξιακές δαπάνες αυξήθηκαν από €380,649 το 2012 σε €2,695,371 το 2019 .  Πέτυχε επίσης να χαρακτηριστεί η Αγία Νάπα ως Αστικό Κέντρο, μετέφερε την διαχείριση των παραλιών απο τους ιδιώτες  στον Δήμο και προώθησε σημαντικό αριθμό έργων όπως το παραλιακό μέτωπο, η αποκατάσταση του μεσαιωνικού μοναστηριού, το πολύ - λειτουργικό περιβαλλοντικό πάρκο, η ανάπλαση των οδών και πλατειών του κέντρου, το πάρκο γλυπτικής το υποβρύχιο μουσείο Musan και θεσμοθέτησε τον συμμετοχικό προυπολογισμό στον Δήμο.

Αερομεταφορές 
Ύστερα από πρόταση που κατέθεσε ο υπουργός  τον Ιούνιο του 2022  τα συμβούλια Yπουργών Μεταφορών  και Περιβάλλοντος   της ΕΕ ψήφισαν μέτρα για τον μετριασμό των επιπτώσεων που θα είχαν στις αερομεταφορές τα μέτρα του (Fit for 55) Ευρωπαϊκή Πράσινη Συμφωνία . Σύμφωνα με μελέτη που ετοίμασε η Κύπρος σε περίπτωση που δεν θα υπήρχαν μέτρα μετριασμού των επιπτώσεων στον κανονισμό θα υπήρχε  απώλεια στον τουρισμό κατά 15-20% λόγω της απώλειας θέσεων εργασίας και της μείωσης των πτήσεων. 

Επίσης ο Καρούσος ετοίμασε και κατάθεσε τον Ιούνιο του 2021, στο Συμβούλιο Υπουργών Μεταφορών της ΕΕ τη διακήρυξη για την αεροπορική συνδεσιμότα  (Declaration on Air Connectivity for the People, the Union, the Environment and the Future).

Παραπομπές

Πηγές 

|-

|-

Υπουργοί Μεταφορών, Επικοινωνιών και Έργων (Κύπρος)
Υπουργοί Εργασίας και Κοινωνικών Ασφαλίσεων (Κύπρος)
Δήμαρχοι Αγίας Νάπας
Κυβέρνηση Νίκου Αναστασιάδη 2018